**รายงานการประชุมสภาองค์การบริหารส่วนตำบลทุ่งใหญ่**

สิ่งที่ส่งมาด้วย 3

**เอกสารแนบท้าย 3**

**สมัยวิสามัญ สมัยที่ 2 ประจำปี พ.ศ. 2562 ครั้งที่ 1**

**วันศุกร์ ที่ 26 กรกฎาคม พ.ศ. 2562 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย แก้วงาม* |
| 3. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |
| 4. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 5. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์ วงศ์กูล* |
| 6. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 7. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์ สวัสดิวงค์* |
| 8. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์ ชัยอินชะ* |
| 9. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 10. | นางพยอม | คหะวงค์ | สมาชิกสภา อบต. หมู่ที่ 9 | *พยอม คหะวงค์* |
| 11. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์ สวัสดิวงศ์* |
| 12. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 13. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์ รักษามั่น* |
| 2. | นายสุรินทร์  | กาญจนารักษ์ | รองนายก อบต. | *สุรินทร์ กาญจนารักษ์* |
| 3. | นายเห็น | หงษ์ทอง | รองนายก อบต. | *เห็น หงษ์ทอง* |
| 4. | ส.ต.อ.สมพ้อง | เชาว์ภาษี | เลขานุการสภา | *สมพ้อง เชาว์ภาษี* |
| 5. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย หวังสุทธิ์* |

**ผู้ไม่มาประชุม**

|  |  |  |
| --- | --- | --- |
| **ที่** | **ชื่อ-สกุล** | **ตำแหน่ง** |
| 1. | นายถาวร | จำนงจิต | สมาชิกสภา อบต. หมู่ที่ 1 |
| 2. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 |

/เริ่มประชุม...

|  |  |
| --- | --- |
| **เริ่มประชุม** | **เวลา 13.30 น.** |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม-ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
| ประธานสภา | -สมาชิกสภาทุกท่าน ประกาศอำเภอทุ่งใหญ่ เรื่อง เรียกประชุมสภาองค์การบริหารส่วนตำบลทุ่งใหญ่ สมัยวิสามัญ สมัยที่ 2 ประจำปี พ.ศ. 2562 (ประธานสภาอ่านประกาศอำเภอทุ่งใหญ่ ตามเอกสารแนบท้าย 2 ให้สมาชิกสภาฟังจนจบ) |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว** |
|  | **2.1 สำเนารายงานการประชุมสภา สมัยวิสามัญ สมัยที่ 1 ครั้งที่ 1 ประจำปี พ.ศ. 2562 เมื่อ**  **วันที่ 4 มิถุนายน 2562** |
| ประธานสภาฯ | -สำหรับรายงานการประชุมครั้งที่ผ่านมา ทางเลขานุการสภาได้แจกจ่ายให้ทราบล่วงหน้าไปแล้ว มีสมาชิกสภาท่านใดจะขอแก้ไขหรือไม่ ขอเชิญ |
| สมาชิกสภา | **-**เรียนประธานสภา ผมนายสุวิชัย แก้วงาม สมาชิกสภา หมู่ที่ 3 ขอแก้ไข หน้าที่ 4 ที่ผมได้อภิปรายไป ขอแก้ไขจาก หมู่ที่ 4 เป็นหมู่ที่ 8 ด้วยครับ |
| ประธานสภา | -ให้เลขานุการสภาไปดำเนินการด้วย มีสมาชิกสภาขอแก้ไขอีกหรือไม่ หากไม่มีผมขอนำไปสูงการลงมติการรับรองรายงานการประชุมครั้งที่ผ่านมา คือวันที่ 4 มิถุนายน 2562 มีสมาชิกสภาท่านใดรับรอง โปรดยกมือครับ |
| **มติที่ประชุม** | **-รับรองรายงานการประชุมครั้งที่ผ่านมา ด้วยคะแนนเสียงเป็นเอกฉันท์** |
| **ระเบียบวาระที่ 3** | **เรื่อง เพื่อพิจารณา** |
|  | **3.1 พิจารณาให้ความเห็นชอบร่างแผนพัฒนาท้องถิ่น (พ.ศ.2561-2565)** |
| ประธานสภา | -ขอเชิญผู้บริหารซึ่งยื่นญัตติอธิบายต่อสภาด้วย ขอเชิญ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ ให้อธิบายและชี้แจงในรายละเอียดของหัวข้อการประชุมตามวาระนี้ |
|  | -สำหรับร่างแผนพัฒนาท้องถิ่น (พ.ศ.2561-2565) ขององค์การบริหารส่วนตำบลทุ่งใหญ่ฉบับนี้นั้น ได้จัดทำเพื่อให้เป็นไปตามหนังสือกระทรวงมหาดไทย ลงวันที่ 15 พ.ค.2562 เรื่อง ซักซ้อมแนวทางทบทวนแผนพัฒนาท้องถิ่น (พ.ศ. 2561-2565) ขององค์กรปกครองส่วนท้องถิ่น องค์การบริหารส่วนตำบลทุ่งใหญ่ จึงได้จัดทำร่างแผนพัฒนาท้องถิ่น (พ.ศ. 2561-2565) ฉบับใหม่ขึ้นมา การผ่านการทำประชาคมหมู่บ้านและตำบลมาแล้วในช่วงแผนพัฒนาท้องถิ่นฉบับนี้นั้น ในแผ่นที่ 2 จะเป็นเรื่องของสารบัญ ซึ่งประกอบด้วยส่วนสำคัญๆ อยู่ 4 ส่วนด้วยกัน คือ ส่วนที่ 1 สภาพทั่วไปและข้อมูลพื้นฐานจะมีรายละเอียดอยู่ 9 หัวข้อด้วยกัน มีรายละเอียดต่างๆอยู่ 10 หน้า ซึ่งสมาชิกสภาก็คงได้ศึกษารายละเอียดมาบ้างแล้ว ส่วนที่ 2 เป็นเรื่องของยุทธศาสตร์การพัฒนาขององค์กรปกครองส่วนท้องถิ่น มีรายละเอียดอยู่ตั้งแต่หน้าที่ 11 ถึง หน้าที่ 40 และสุดท้าย ส่วนที่ 3 การนำแผนพัฒนาท้องถิ่นห้าปีไปสู่การปฏิบัติ ซึ่งมีส่วนสำคัญมากตั้งแต่หน้าที่ 41 ถึง 124 โดยส่วนนี้จะเป็นรายละเอียดโครงการต่างๆ ตามยุทธศาสตร์ 4 ด้านที่มี ยุทธศาสตร์ที่ 1 การพัฒนาโครงสร้างพื้นฐาน ยุทธศาสตร์ที่ 2 การพัฒนาคนและสังคม ยุทธศาสตร์ที่ 3 การบริหารจัดการและยุทธศาสตร์ที่ 4 การพัฒนาการเมืองและการบริหารองค์กรและส่วนสุดท้ายคือ ส่วนที่ 4 การติดตาม |

/และประเมินผล...

|  |  |
| --- | --- |
|  | และประเมินผล ตั้งแต่ หน้าที่ 125 ถึง หน้าที่ 134 รายละเอียดต่างๆของร่างแผนพัฒนาท้องถิ่น (พ.ศ. 2561-2565) ก็ได้แจกจ่ายให้สมาชิกสภาทราบล่วงหน้าก่อนหน้านี้แล้ว หวังว่าทุกท่านได้อ่านและศึกษามาเป็นอย่างดีแล้ว ผมจึงขอชี้แจงเพียงแค่นี้ |
| ประธานสภา | -มีสมาชิกสภาท่านใดจะซักถามหรือสงสัยอะไรในร่างแผนพัฒนาท้องถิ่นฉบับนี้หรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ท่านประธานสภาครับ ในการจัดทำร่างแผนพัฒนาท้องถิ่น (พ.ศ. 2561-2565) ฉบับนี้ นั้น ผมได้ศึกษามาแล้วเห็นว่า ร่างนั้นมีรายละเอียดมากพอสมควร ได้ผ่านคณะกรรมการจัดทำแผนทั้งประชาคมหมู่บ้านและตำบล ผมก็อยากฝากผู้บริหารท้องถิ่นเพิ่มเติมด้วยครับว่า ตอนหยิบเอาแผนหรือโครงการใดๆ มาใช้ ก็ขอให้ใช้ให้เหมาะสมกับความเป็นจริงและความต้องการของชาวบ้านด้วยครับ มิใช่ของใครคนใดคนหนึ่ง อยากให้เข้าใจชาวบ้านมากกว่าครับ |
| สมาชิกสภา | -เรียนประธานสภาและสมาชิกสภาทุกท่าน ผมนายมโนช ศรีสุขใส สมาชิกสภาหมู่ที่ 6 ใคร่ขออนุญาตแก้ไขคำผิดนิดหนึ่ง หน้าที่ 68 โครงการที่ 125-127 โครงการระบบประปาหมู่บ้าน มิใช่ ระบบประหมู่บ้าน ให้เพิ่มคำว่า ปา ไปด้วยครับ |
| ประธานสภา | -มีสมาชิกสภาท่านใดซักถามอีกหรือไม่ หากไม่มี ขอเชิญฝ่ายบริหารกล่าวสรุปเพื่อนำไปสู่การลงมติต่อไป |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ ร่างแผนพัฒนาท้องถิ่น ฉบับนี้ นั้น ได้จัดทำจากการรับฟังปัญหาจากชาวบ้าน หมู่บ้าน มาสู่การทำประชาคมตำบล ผมเห็นว่าวันนี้สมาชิกสภาทุกท่านควรให้ความเห็นชอบเพื่อจะได้ประกาศใช้และได้ดำเนินการตามความต้องการของชาวบ้านที่จะแก้ไขปัญหาต่างๆ ต่อไป  |
| ประธานสภา | -สมาชิกสภาทุกท่าน ต่อไปเป็นการลงมติการให้ความเห็นชอบร่างแผนพัฒนาท้องถิ่น (พ.ศ. 2561-2565) สมาชิกสภาท่านใดให้ความเห็นชอบโปรดยกมือครับ |
| **มติที่ประชุม** | **-ให้ความเห็นชอบ ร่างแผนพัฒนาท้องถิ่น (พ.ศ. 2561-2565) ด้วยคะแนนเสียง 11 ท่าน งดออกเสียง 1 ท่าน** |
| **ระเบียบวาระที่ 4** | **เรื่อง อื่นๆ** |
| ประธานสภาฯ | -มีสมาชิกท่านใดจะซักถามเรื่องอะไรหรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายสุจินต์ สวัสดิวงศ์ สมาชิกสภาหมู่ที่ 10 ผมได้ทราบข่าวของศาลาหมู่ที่ 10 แล้ว ไม่ทราบว่าตอนนี้อยู่ในขั้นตอนอะไรแล้ว ผมจะสอบถามเพื่อจะได้ตอบชาวบ้านถูก ชาวบ้านทราบข่าวบ้างจะได้ใช้ต่อหรือจะสร้างใหม่ เขาสอบถามมาครับ |
| นายก อบต. | เรียนประธานสภาและสมาชิกสภาทุกท่าน สำหรับศาลาหมู่ที่ 10 นั้น สร้างสมัยผู้ใหญ่ปรีชา คงทอง ให้สร้างเมื่อปี พ.ศ.2546 ต่อมาที่ดินได้มาออกโฉนดปี 2550 ตอนนั้นผู้ใหญ่ปรีชา และรองเห็นก็เป็นคณะกรรมการตรวจงานจ้างอยู่ ตอนนี้ก็มอบหมายให้เจ้าหน้าที่ดำเนินการต่อสู้คดีอยู่ |
| ประธานสภา | -เรียนนายก อบต. ผมฝากเรื่องประปาหมู่ที่ 6 ชาวบ้านเขาร้องเรียนฝากมากับผม เมื่อไหร่จะซ่อมแซม แก้ไขให้แล้วเสร็จ ช่วยแก้ไขให้ด้วยครับ |
| นายก อบต. | เรียนประธานสภาและสมาชิกสภาทุกท่าน ผมนายชัยณรงค์ รักษามั่น นายกองค์การบริหารส่วนตำบลทุ่งใหญ่ขอตอบคำถามเรื่องประปาหมู่บ้านทั้ง 4 หมู่บ้าน คือ ม.6,2,4,5 สำหรับความเดือดร้อนของชาวบ้านเกี่ยวกับระบบประปาหมู่บ้านทั้ง 4 หมู่บ้านนั้น ผมได้เร่งให้กองช่างที่รับผิดชอบงานประปาไปดำเนินการแก้ไขปัญหาโดยด่วนแล้ว เช่น ม.5 น้ำประปาน้ำมีมากแต่มาไม่ถึงตามท่อก็ให้ไปดูแลด้วย ก็อยากให้ท่านประธานสภาลงดูว่ากองช่างดำเนินการประเมินแก้ไขปัญหาความเดือดร้อนของ ม.6 ไปถึงไหนแล้ว |

/รองนายก...

|  |  |
| --- | --- |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ใคร่ขอชี้แจงกรณี ศาลาหมู่ที่ 10 ว่า ขณะที่ก่อสร้างผมก็เป็นรองนายก ในขณะนี้ทางองค์การบริหารส่วนตำบลทุ่งใหญ่ก็ได้ดำเนินการขอต่อสู้ในคดีต่ออัยการจังหวัดทุ่งสงอยู่ คิดว่าให้อดใจรอสักนิดความกระจ่างก็จะชัดเจนขึ้น ครับ  |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ที่ 1 ใคร่ขอฝากไปยังนายกว่า ประปาหมู่บ้านเสียหายนั้น มีเป็นจำนวนมากแต่ไม่ซ่อมแซม กลับมาจ่ายขาดเงินสะสมทำอย่างอื่น ทำแต่ถนนร่วม 20 โครงการ ปากบอกว่าชาวบ้านเดือดร้อนกลับไม่มีโครงการประปาเลย มีหลายลูก เดี่ยวนี้จะทำให้ชาวบ้านย่ำแย่อยู่แล้ว เมื่อไรจะซ่อมแซมเสียที่ครับ |
| สมาชิกสภา | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภาหมู่ที่ 8 ใคร่ขอวิงวอนให้คุณราเชนทร์ หิรัญรัตน์ อยากให้ท่านนั่งอยู่ในห้องประชุมสภา เพื่อให้องค์ประชุมได้ครบนะครับ อยากฝากถามไปยังนายกเรื่องอาคารอเนกประสงค์ที่ก่อสร้างแล้วเสร็จและตั้งตระหง่านโดดเด่นอยู่ด้านหน้าครับว่า จะเปิดทำการเมื่อไหร่ ให้ใครหรือหน่วยงานไหนมาดูแลและใช้งานผมและชาวบ้านฝากถามไปยังท่านนายกด้วยครับ |
| สมาชิกสภา | -เรียนประธานสภาและสมาชิกสภาทุกท่าน ผมนายเจษฎาพร สวนกูล สมาชิกสภาหมู่ที่ 2 ขอถามไปยังนายกเรื่องความคืบหน้าของประปายวนกลั้ง ผมได้ยื่นหนังสือถึงท่านนายกก่อนการจ่ายขาดเงินสะสมเสียอีก ยังไม่แก้ไขเลย ส่วนประปาลูกใหม่ น้ำก็ไม่พอขุ่นก็เยอะ อย่าพยายามแอบปัญหาอยู่นะครับ แก้ไขให้ด้วย ส่วนพนักงานเก็บค่าน้ำก็มีปัญหากับชาวบ้านชวนทะเลาะมิทราบว่าเป็นคนของท่านหรือไม่นะครับ สืบดูเอาเอง |
| นายก อบต. | -เรียนประธานสภา สำหรับการแก้ไขปัญหาและความเดือดร้อนที่เกิดจากประปาหมู่บ้าน อยากให้ท่านพรสวัสดิ์ดูครับว่า ในแผนพัฒนาท้องถิ่นมี 50 กว่าลูก หมู่บ้านละ 5 ลูก ครับ ปัญหาทุกอย่างมีไว้แก้ไขและกำลังแก้ไขอยู่ เรามาเป็นนักการเมืองอยากให้ชาวบ้านได้รับบริการที่ดีอยู่แล้ว ส่วนที่ท่านเจษฎาพร บอกว่าน้ำขุ่นก็ไปดูมาแล้วในการแก้ไขปัญหาก็ต้องค่อยเป็นค่อยไป ทุกปัญหาผมกำลังแก้ไขอยู่แล้วครับ ส่วนที่สมาชิก หมู่ที่ 8 สอบถามเรื่องอาคารที่ก่อสร้างเสร็จแล้วจะเปิดทำการเมื่อไหร่ วันที่ 1 สิงหาคม ครับเปิดแน่นอน เชิญสมาชิกมาร่วมด้วยนะ |
| สมาชิกสภา | -เรียนประธานสภาและสมาชิกสภาทุกท่าน ผมนายพรสวัสดิ์ จำนงจิต สมาชิกสภาหมู่ที่ 1 ผมคิดว่าท่านนายก ท่านเป็นคนที่ไม่มีวิสัยทัศน์ ตามที่ท่านได้กล่าวกรณีถูกพาดพิงถึงบ่อบ่าดาลนั้น ผมจึงเห็นว่าท่านเป็นคนที่ไม่มีวิสัยทัศน์ ไม่มีวิชั่น ภาษาอังกฤษคือ Vision ไม่มีการมองการไกล ไม่ฟังความคนอื่น ทั้งวิสัยทัศน์และวิชั่น เป็นนายกก็ต้องพึงมีไว้ด้วย  |
| ประธานสภา | -สมาชิกสภาทุกท่าน ผมเห็นว่าสภาได้มีการประชุมเป็นเวลานานพอสมควรแล้วก็ขอขอบคุณทุกท่านที่ให้ความร่วมมือในการประชุมครั้งนี้ หากมีการประชุมครั้งต่อไปผมจะแจ้งหนังสือให้ทุกท่านได้ทราบ และขอปิดการประชุมครับ |
| **ปิดประชุม** | **เวลา 15.30 น.** |

|  |  |
| --- | --- |
| (ลงชื่อ) ดุสิต เยาวนาจารย์ ผู้ตรวจรายงานการประชุม | (ลงชื่อ) ส.ต.อ. สมพ้อง เชาว์ภาษี ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) พยอม คหะวงค์ ประธานกรรมการ | (ลงชื่อ) อธิพัฒน์ วงศ์กูล กรรมการ |
|  (นางพยอม คหะวงค์) |  (นายอธิพัฒน์ วงศ์กูล) |

|  |
| --- |
| (ลงชื่อ) ชัยทัศน์ ชัยอินชะ กรรมการ |
|  (นายชัยทัศน์ ชัยอินชะ)  |

|  |  |  |  |  |
| --- | --- | --- | --- | --- |
|  | สามัญ สมัยที่ 1/62ครั้งที่ 1 |  | วิสามัญ สมัยที่ 1/62ครั้งที่ 1 |  |
|  | สามัญ สมัยที่ 2/62ครั้งที่ 1 |  | วิสามัญ สมัยที่ 2/62ครั้งที่ 1 |  |
|  | สามัญ สมัยที่ 3/62ครั้งที่ 1 |  | วิสามัญ สมัยที่ 3/62ครั้งที่ 1 |  |
|  | สามัญ สมัยที่ 3/62ครั้งที่ 2 |  | วิสามัญ สมัยที่ 3/62ครั้งที่ 2 |  |
|  | สามัญ สมัยที่ 4/62ครั้งที่ 1 |  | วิสามัญ สมัยที่ 4/62ครั้งที่ 1 |  |
|  | สามัญ สมัยที่ 4/62ครั้งที่ 2 |  | วิสามัญ สมัยที่ 4/62ครั้งที่ 2 |  |

|  |  |
| --- | --- |
|  | วิสามัญ สมัยที่ 1/62ครั้งที่ 1 |
|  | วิสามัญ สมัยที่ 2/62ครั้งที่ 1 |
|  | วิสามัญ สมัยที่ 3/62ครั้งที่ 1 |
|  | วิสามัญ สมัยที่ 3/62ครั้งที่ 2 |
|  | วิสามัญ สมัยที่ 4/62ครั้งที่ 1 |
|  | วิสามัญ สมัยที่ 4/62ครั้งที่ 2 |